
Ministru kabineta noteikumi Nr. 437
Rīgā 2026. gada 28. jūlijā (prot. Nr. 40 19. §)
Grozījumi Ministru kabineta 2023. gada 10. oktobra noteikumos Nr. 580 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana""
Izdoti saskaņā ar Lauksaimniecības un lauku attīstības likuma 5. panta ceturto daļu
· Izdarīt Ministru kabineta 2023. gada 10. oktobra noteikumos Nr. 580 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana"" (Latvijas Vēstnesis, 2023, 198. nr.; 2025, 194. nr.) šādus grozījumus:
· 1. Izteikt 2.5. apakšpunktu šādā redakcijā:
· "2.5. interešu konflikts – konflikts, kas atbilst Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta 3. punkta nosacījumiem;".
· 2. Papildināt ar 8.10. apakšpunktu šādā redakcijā:
· "8.10. datu apstrāde, uzturēšana un ar to saistītās darbības (NACE 2. red. J sadaļas 63.11 klase "Datu apstrāde, uzturēšana un ar to saistītās darbības")."
· 3. Izteikt 12. punktu šādā redakcijā:
· "12. Atbalsta pretendenta apgrozījuma apmērā iekļauj tā saistīto personu apgrozījumu projekta īstenošanas nozarē un tirgus blakusnozarēs."
· 4. Svītrot 16.1. apakšpunktu.
· 5. Izteikt 16.2.1 apakšpunktu šādā redakcijā:
· "16.2.1 šo noteikumu 9.1 punktā minētajā gadījumā atbalsta pretendents ar projektam pievienoto finanšu plānu apliecina saimnieciskās darbības ekonomisko dzīvotspēju un spēju īstenot projektu un sasniegt tā mērķi. Atbilstoši finanšu plānam starp ieņēmumiem un izdevumiem ir pozitīvs atlikums pēdējā noslēgtajā gadā pirms projekta iesniegšanas un pirmajā gadā pēc projekta īstenošanas, bet šo noteikumu 11.1.2. un 11.3.2. apakšpunktā minētajiem atbalsta pretendentiem – arī projekta iesnieguma iesniegšanas gadā un visos projekta īstenošanas gados;".
· 6. Izteikt 16.6. apakšpunktu šādā redakcijā:
· "16.6. pēc projekta īstenošanas šo noteikumu 9.1 punktā minētā atbalsta saņēmējs (izņemot pašvaldības un atbalsta saņēmējus, kas īsteno projektu, kurā ir tikai ar nodarbināto produktivitātes kāpināšanu vai sabiedriskajām attiecībām saistītas izmaksas) veic saimniecisko darbību."
· 7. Izteikt 27.2. apakšpunktu šādā redakcijā:
· "27.2. projektā ir iesaistīts plānotais dalībnieku skaits – ne mazāk kā 10 dalībnieku, no kuriem vismaz 80 procentu ir vecumā no septiņiem līdz 30 gadiem;".
· 8. Izteikt 33.2. apakšpunktu šādā redakcijā:
· "33.2. būvniecības izmaksas, ja būve tiek tehniski vai funkcionāli uzlabota vai telpas tiek pārveidotas un pielāgotas saimnieciskās darbības vajadzībām. Pēc projekta īstenošanas būvniecības izmaksas iekļauj pamatlīdzekļa vērtībā (kapitalizē). Izmaksas ir attiecināmas, pamatojoties uz līgumiem ar trešajām personām, kas ir atbildīgas par darbu izpildi;".
· 9. Izteikt 33.3. apakšpunktu šādā redakcijā:
· "33.3. būvmateriālu iegādes izmaksas būvniecības darbiem, pamatojoties uz būvspeciālista sastādītu tāmi un skici;".
· 10. Izteikt 33.4. apakšpunktu šādā redakcijā:
· "33.4. tehnikas, iekārtu un aprīkojuma izmaksas, kas paredzēts atjaunojamās vai atjaunīgās elektroenerģijas ražošanai atbalsta pretendenta pašpatēriņam (dzesēšanai un elektroapgādei) esošās un jaunās ražošanas būvēs, ja elektroenerģijas ražošanas jauda nepārsniedz pretendenta elektroenerģijas pašpatēriņu iepriekšējā kalendāra gadā vai ja atbalsta saņēmējs var pamatot plānoto elektroenerģijas patēriņa palielinājumu. Izmaksas ir attiecināmas, ja tā ir daļa no šo noteikumu 33.1. vai 33.2. apakšpunktā minētajām attiecināmajām izmaksām un šis ieguldījums ir paredzēts ražošanas būvju pašpatēriņam un ir tieši saistīts ar atbalstāmo ražošanas darbību. Šajā apakšpunktā minētās izmaksas saskaņā ar regulas 2021/2115 83. panta 1. punkta "b" apakšpunktu un 2. punkta "a" apakšpunktu sedzamas kā vienības izmaksas atbilstoši Zemkopības ministrijas apstiprinātajai vienības izmaksu finansējuma aprēķina metodikai;".
· 11. Izteikt 35.2. apakšpunktu šādā redakcijā:
· "35.2. būvniecības izmaksas, pamatojoties uz līgumiem ar trešajām personām, kas ir atbildīgas par darbu izpildi;".
· 12. Izteikt 35.3. apakšpunktu šādā redakcijā:
· "35.3. būvmateriālu iegādes izmaksas būvniecības darbiem, pamatojoties uz būvspeciālista sastādītu tāmi un skici;".
· 13. Papildināt ar 36.1 punktu šādā redakcijā:
· "36.1 Aktivitātē "Kopienu spēcinošas un vietas attīstību sekmējošas iniciatīvas", ja projekta īstenošana ietver tikai šo noteikumu 35.4. apakšpunktā minētās izmaksas, privāto līdzfinansējumu līdz 10 procentiem no projekta attiecināmajām izmaksām var ieguldīt natūrā brīvprātīgā darba vai darba bez atlīdzības veidā atbilstoši regulas 2021/2115 86. panta 5. punktam un Finanšu ministrijas metodikai "Par ieguldījumiem natūrā projektu līdzfinansēšanai 2021.–2027. gada plānošanas periodā"."
· 14. Papildināt ar 36.2 punktu šādā redakcijā:
· "36.2 Brīvprātīgo darbu un darbu bez atlīdzības, kas paredzēts šo noteikumu 35.4. apakšpunktā minēto būvniecības darbu izpildei un ir tieši saistīts ar projektā īstenojamām darbībām, ir iespējams novērtēt naudas izteiksmē atbilstoši konkrētas kvalifikācijas un profila personāla vidējām atlīdzības izmaksām, ko nosaka saskaņā ar Valsts ieņēmumu dienesta jaunākajiem datiem, un darbam nepieciešamo stundu skaitu."
· 15. Izteikt 42.5. apakšpunktu šādā redakcijā:
· "42.5. programmatūras atjaunināšanas izmaksas, esošo būvju un iegādāto pamatlīdzekļu remontdarbu un citas uzturēšanas izmaksas, izņemot izmaksas šo noteikumu 35.4. apakšpunktā minētajā gadījumā;".
· 16. Izteikt 42.19. apakšpunktu šādā redakcijā:
· "42.19. mazvērtīgā inventāra iegādes izmaksas, izņemot izmaksas šo noteikumu 33.22., 35.4. un 37.18. apakšpunktā minētajā gadījumā;".
· 17. Papildināt ar 42.19.1 apakšpunktu šādā redakcijā:
· "42.19.1 tehnikas, iekārtu un aprīkojuma izmaksas, kas paredzēts atjaunojamās vai atjaunīgās elektroenerģijas ražošanai, izņemot izmaksas šo noteikumu 33.4. apakšpunktā minētajā gadījumā;".
· 18. Izteikt 47. punktu šādā redakcijā:
· "47. Ja konkrētā kārta ir ilgāka par 30 dienām, pēc dienas, kad iesniegto projektu īstenošanai pieteiktais publiskais finansējums sasniedz 80 procentu no konkrētajā kārtā pieejamā finansējuma, Lauku atbalsta dienests un vietējā rīcības grupa savā tīmekļvietnē ievieto paziņojumu par to, ka projektu iesniegumu iesniegšana beigsies pēc 30 dienām, ja līdz šo noteikumu 45. punktā minētajā kārtībā izsludinātā iesniegumu iesniegšanas termiņa beigām atlicis vairāk par 30 dienām un konkrētajā kārtā pieejamais publiskais finansējums nav pilnībā rezervēts iesniegto projektu īstenošanai. Pēc projektu iesniegšanas termiņa beigām vietējā rīcības grupa projektu iesniegumus apkopo un sarindo atbilstoši vietējās attīstības stratēģijas konkrētajai rīcībai noteiktajiem projektu vērtēšanas kritērijiem."
· 19. Izteikt 48.3. apakšpunktu šādā redakcijā:
· "48.3. ja nekustamo īpašumu, kurā paredzēts īstenot projektu un uzstādīt stacionāros pamatlīdzekļus, atbalsta pretendents nomā, – nomas līguma kopiju. Ja paredzēta būvniecība un nekustamo īpašumu, kurā paredzēts īstenot projektu, atbalsta pretendents nomā, tas kopā ar projekta iesniegumu vai pirms projekta īstenošanas uzsākšanas iesniedz zemesgrāmatā reģistrētu ilgtermiņa nomas līgumu. Ja paredzēta tādu pamatlīdzekļu iegāde, kuri nav stacionāri novietojami (ja vien projektā plānotās aktivitātes neīsteno noteiktā telpā), atbalsta pretendents nomas līguma vietā iesniedz saskaņojumu ar nekustamā īpašuma īpašnieku par pamatlīdzekļu novietošanu vai uzglabāšanu. Nomas līgums vai saskaņojums (ja attiecināms) ar nekustamā īpašuma īpašnieku ir noslēgts vismaz uz pieciem gadiem vai, ja projekta kopējā attiecināmo izmaksu summa pārsniedz 50 000 euro, – uz septiņiem gadiem no projekta iesnieguma iesniegšanas dienas;".
· 20. Izteikt 48.5. apakšpunktu šādā redakcijā:
· "48.5. ja projektā plānota būvniecība vai būvmateriālu iegāde, – informāciju par būvniecības lietu, kas atbilstoši būvniecības jomu regulējošajiem normatīvajiem aktiem reģistrēta Būvniecības informācijas sistēmā (ja šī prasība attiecas uz atbalsta pretendentu saskaņā ar būvniecības jomu regulējošajiem normatīvajiem aktiem);".
· 21. Svītrot 48.8. apakšpunktu.
· 22. Izteikt 49.3. apakšpunktu šādā redakcijā:
· "49.3. ja nekustamo īpašumu, kurā paredzēts īstenot projektu un uzstādīt stacionāros pamatlīdzekļus, atbalsta pretendents nomā, – nomas līguma kopiju. Ja paredzēta būvniecība un nekustamo īpašumu, kurā paredzēts īstenot projektu, atbalsta pretendents nomā, tas kopā ar projekta iesniegumu vai pirms projekta īstenošanas uzsākšanas iesniedz zemesgrāmatā reģistrētu ilgtermiņa nomas līgumu. Ja nekustamais īpašums, kurā īsteno projektu, ir valsts vai pašvaldības īpašumā vai valdījumā, atbalsta pretendents var iesniegt tāda patapinājuma līguma kopiju, kas noslēgts vismaz uz pieciem gadiem no projekta iesnieguma iesniegšanas dienas. Ja paredzēta atsevišķu labiekārtojuma elementu ierīkošana vai tādu pamatlīdzekļu iegāde, kuri nav stacionāri novietojami (ja vien projektā plānotās darbības neīsteno noteiktā telpā), atbalsta pretendents nomas līguma vietā iesniedz saskaņojumu ar nekustamā īpašuma īpašnieku par atsevišķu labiekārtojuma elementu ierīkošanu vai pamatlīdzekļu novietošanu vai uzglabāšanu. Nomas līgums, patapinājuma līgums vai saskaņojums ar nekustamā īpašuma īpašnieku ir noslēgts vismaz uz pieciem gadiem vai, ja projekta kopējā attiecināmo izmaksu summa pārsniedz 50 000 euro, – uz septiņiem gadiem no projekta iesnieguma iesniegšanas dienas;".
· 23. Izteikt 49.5. apakšpunktu šādā redakcijā:
· "49.5. ja projektā plānota būvniecība vai būvmateriālu iegāde, – informāciju par būvniecības lietu, kas atbilstoši būvniecības jomu regulējošajiem normatīvajiem aktiem reģistrēta Būvniecības informācijas sistēmā (ja šī prasība attiecas uz atbalsta pretendentu saskaņā ar būvniecības jomu regulējošajiem normatīvajiem aktiem);".
· 24. Svītrot 49.8. apakšpunktu.
· 25. Papildināt ar 49.10. apakšpunktu šādā redakcijā:
· "49.10. ja projekta īstenošanai līdzfinansējums tiek nodrošināts kā ieguldījums natūrā, – līgumu ar fizisku personu par brīvprātīgo darbu atbilstoši Finanšu ministrijas metodikai "Par ieguldījumiem natūrā projektu līdzfinansēšanai 2021.–2027. gada plānošanas periodā"."
· 26. Izteikt 51. punktu šādā redakcijā:
· "51. Pretendējot uz finansējumu būvniecībai vai būvmateriālu iegādei, atbalsta pretendents projekta iesniegumā vai sešu mēnešu laikā pēc dienas, kad stājies spēkā lēmums par projekta iesnieguma apstiprināšanu, informē Lauku atbalsta dienestu par Būvniecības informācijas sistēmā uzsāktās būvniecības lietas numuru un sagatavoto tehnisko dokumentāciju par būvniecības procesu (ja attiecināms). Šādā gadījumā iepirkuma dokumentus, kas saistīti ar būvniecības izmaksām, iesniedz kopā ar projekta iesniegumu vai sešu mēnešu laikā pēc dienas, kad stājies spēkā lēmums par projekta iesnieguma apstiprināšanu, bet ne vēlāk kā piecu darbdienu laikā pēc iepirkuma procedūras pabeigšanas. Informāciju par papildinātu būvatļauju ar būvvaldes atzīmi par būvdarbu uzsākšanas nosacījumu izpildi atbalsta pretendents iesniedz Lauku atbalsta dienestā kopā ar projekta iesniegumu vai deviņu mēnešu laikā pēc dienas, kad stājies spēkā lēmums par projekta iesnieguma apstiprināšanu. Ja atbalsta pretendents ir pašvaldība, iepirkumu un būvniecības dokumentāciju iesniedz kopā ar projekta iesniegumu vai gada laikā pēc dienas, kad stājies spēkā lēmums par projekta iesnieguma apstiprināšanu."
· 27. Izteikt 53. punktu šādā redakcijā:
· "53. Ja atbalsta pretendents atbalsta saņemšanai izmanto rēķinu priekšapmaksu vai avansa pieprasījumu atbilstoši normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai, tas informāciju par Būvniecības informācijas sistēmā uzsāktās būvniecības lietas numuru un sagatavoto tehnisko dokumentāciju par būvniecības procesu (ja attiecināms), kā arī iepirkuma dokumentus, kas saistīti ar būvniecības izmaksām, iesniedz Lauku atbalsta dienestā kopā ar rēķinu priekšapmaksas vai avansa pieprasījumu."
· 28. Papildināt ar 56.1 punktu šādā redakcijā:
· "56.1 Vietējā rīcības grupa 10 darbdienu laikā pēc šo noteikumu 56. punktā minētā vērtēšanas termiņa beigām savā tīmekļvietnē ievieto paziņojumu par konkrētajā kārtā pieejamo publisko finansējumu, ja šī kārta ilgst vairāk par 30 kalendāra dienām."
· 29. Papildināt ar 57.1 punktu šādā redakcijā:
· "57.1 Šo noteikumu 57. punktā minētos dokumentus sagatavo atbilstoši normatīvajiem aktiem par elektronisko dokumentu noformēšanu un paraksta ar drošu elektronisko parakstu."
· 30. Izteikt 65. punktu šādā redakcijā:
· "65. Projektu uzraudzības periods ir pieci gadi, bet projektiem, kuru kopējā attiecināmo izmaksu summa nepārsniedz 50 000 euro, – trīs gadi. Projektu uzraudzības periodu nepiemēro projektiem, kuri ietver šo noteikumu 35.5. apakšpunktā vai tikai 33.5. vai 33.7. apakšpunktā minētās izmaksas vai par kuriem saņem šo noteikumu 27. punktā minēto fiksētas summas maksājumu "Jauniešu iniciatīvas". Projektiem, kuri saistīti tikai ar darbinieku produktivitātes kāpināšanu un uz kuriem attiecas šo noteikumu 16.5. apakšpunktā minētā prasība, uzraudzības periods ir 18 mēneši pēc pēdējā maksājuma pieprasījuma iesniegšanas Lauku atbalsta dienestā."
· 31. Izteikt 67. punktu šādā redakcijā:
· "67. Ja projekta uzraudzības laikā sasniedzamie rādītāji netiek sasniegti, Lauku atbalsta dienests pieņem lēmumu par piešķirtā atbalsta atmaksu saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai un normatīvajiem aktiem par kārtību, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā."
· 32. Papildināt ar 69.1 punktu šādā redakcijā:
· "69.1 Šo noteikumu 9.1 punktā minētajiem projektiem šo noteikumu 68. punktā minēto prasību uzskata par izpildītu, ja atbalsta saņēmējs ir iesniedzis pārskatu par atbilstošā projekta posmā īstenotajām darbībām un sasniegtajiem starprezultātiem (ja attiecināms) un tajā sniegtā informācija apliecina projekta īstenošanas uzsākšanu."
· 33. Izteikt 72.1. apakšpunktu šādā redakcijā:
· "72.1. Lauku atbalsta dienests mēneša laikā pēc lēmuma pieņemšanas par projekta iesnieguma apstiprināšanu pārskaita atbalsta saņēmējam priekšfinansējumu 80 procentu apmērā no projekta iesniegumā apstiprinātā publiskā finansējuma;".
· 34. Izteikt 72.2. apakšpunktu šādā redakcijā:
· "72.2. gala maksājumu 20 procentu apmērā atbalsta saņēmējs saņem pēc maksājuma pieprasījuma iesniegšanas Lauku atbalsta dienestā un visu projekta iesniegumā paredzēto darbību īstenošanas, kā arī rezultāta vai starprezultātu (ja attiecināms) sasniegšanas, apliecinot to ar pamatojošiem dokumentiem;".
· 35. Izteikt 72.3. apakšpunktu šādā redakcijā:
· "72.3. ja sasniegtais rezultāts vai kāds no starprezultātiem neatbilst projektā apstiprinātajam rezultātam vai starprezultātam vai ir sasniegts daļēji, Lauku atbalsta dienests neapstiprina maksājuma pieprasījumā norādīto neatbilstošo projektā apstiprinātā rezultāta vai starprezultātu izdevumu summu un pieprasa atbalsta saņēmējam atmaksāt saņemto šo noteikumu 72.1. apakšpunktā minēto priekšfinansējumu par neatbilstošo izdevumu daļu."
· 36. Papildināt ar 73. punktu šādā redakcijā:
· "73. Atbalsta saņēmējs pēdējo maksājumu saņem pēc atbilstošas A vai B kategorijas piesārņojošas darbības atļaujas vai C kategorijas piesārņojošas darbības apliecinājuma iegūšanas, ja šī prasība attiecas uz konkrēto projektā īstenoto darbību saskaņā ar normatīvajiem aktiem par piesārņojošo darbību veikšanu."
· 37. Papildināt ar 74. punktu šādā redakcijā:
· "74. Atbalsta saņēmējs šo noteikumu 36.1 punktā minētajā gadījumā maksājuma pieprasījumam pievieno uzskaites veidlapu, kurā norādīts projektā nodarbinātā darbalaiks un paveiktais darbs, kas kvalificējams kā ieguldījums natūrā."

